Ses stropers in Krugerwildtuin vasgetrek | Maroela Media
Ses vermeende renosterstropers is Dinsdag in twee afsonderlike voorvalle in die Krugerwildtuin in hegtenis geneem.
Reynold Thakhuli, 'n woordvoerder van SANParke, het gesê die eerste inhegtenisname het in Kingfisherspruit plaasgevind. Wildbewaarders wat roetine patrollie gedoen het, het drie verdagtes opgemerk en hulp ontbied. "'n Polisiehelikopter en wildbewaarders van SANParke se eenheid vir spesiale operasies is ontplooi," het hy gesê.
Die drie verdagtes is aangekeer. Hulle het 'n .458-geweer, ammunisie en 'n byl in hul besit gehad.
Die tweede inhegtenisname het in die Krokodilbrug-omgewing plaasgevind. "Wildbewaarders het voetspore van drie vermeende stropers opgemerk en gevolg. Hulle het ook die hulp van 'n helikopter ontbied, waarna die verdagtes aangekeer is," het Thakhuli bygevoeg.
Die mans het 'n .375-jaggeweer, ammunisie en 'n byl in hul besit gehad.
Meer as 730 renosters is reeds vanjaar in Suid-Afrika vir hul horings doodgemaak. Nagenoeg 500 renosters is in die Krugerwildtuin gestroop. Meer as 1 000 renosters is in 2013 doodgemaak.
Marokkaanse diplomaat in PTA vermoor
Ek wonder van die 500 wat in Kruger gestroop is, by hoeveel was personeel betrokke …. Wonder maar net ?
Die Valke moet gaan land in die regering. Sekerlik sal daar feesgevier word en die stomme diere 'n blaaskansie kry.